# Elizabeth Esteve-Coll

Elizabeth Esteve-Coll (Ripon, 14 d'octubre de 1938 - 16 de setembre de 2024) va ser una acadèmica anglesa i antiga directora i bibliotecària de museus.

## Trajectòria

Elizabeth Esteve-Coll va ser cap de recursos d'aprenentatge a la Politècnica de Kingston des de 1977, i el 1982 es va convertir en la primera dona directora de la Biblioteca de la Universitat de Surrey. Esteve-Coll va ser la primera dona directora d'una col·lecció nacional d'art quan va ser nomenada directora del Victoria and Albert Museum el 1987, succeint a Sir Roy Strong. Va dimitir l'any 1994, a mig camí del seu segon mandat com a directora, per ocupar el vicerectorat de la Universitat d'East Anglia. El doctor Alan Borg la va succeir com a nou director, assumint el càrrec l'1 d'octubre de 1995.
Esteve-Coll va exercir com a vicerectora de la Universitat d'East Anglia entre 1995 i 1997, però es va veure obligada a renunciar després de ser diagnosticada amb esclerosi múltiple. Aleshores va dir: «És amb veritable tristesa i decepció que he de reconèixer que no sóc capaç de liderar la universitat al segle xxi». Va ser rectora de la Universitat de Lincoln durant set anys, a més de ser administradora de l'Institut Sainsbury per a l'Estudi de les Arts i Cultures Japoneses des de la seva fundació el gener de 1999.

## Vida personal

Filla d'un empleat del banc de Darlington, va estudiar a Darlington High School, Trinity College, Dublín i Birkbeck College, Londres. Elizabeth Kingdon va adoptar el cognom Esteve-Coll en casar-se amb un exiliat republicà català, un capità de la marina mercant britànica que va morir uns anys després.
Esteve-Coll va rebre l'Ordre del Sol Naixent, el novembre de 2005 en reconeixement de la seva «excel·lent contribució a la promoció de la cultura i els estudis japonesos als britànics». El novembre de 2008, se li va lliurar un doctorat honoris causa en arts i el títol de cancellera emèrita durant la seva cerimònia de comiat a la catedral de Lincoln.

## Referències

* ↑ Darwent, Charles «Dame Elizabeth Esteve-Coll obituary» (en anglès). The Guardian, 18-09-2024. ISSN: 0261-3077.
* 1 2 «Esteve-Coll, Elizabeth (1938–) | Encyclopedia.com». www.encyclopedia.com. [Consulta: 8 març 2019].
* 1 2 «V&A directors past and present». Vam.ac.uk. [Consulta: 23 juliol 2014].
* ↑ Adams, R. (2010). The New Girl in the Old Boy Network: Elizabeth Esteve-Coll at the V&A. Gender, Sexuality and Museums: A Routledge Reader, 28-42.
* ↑ Michael Sanderson. The History of the University of East Anglia, Norwich, gener 2002, p. 387. ISBN 9781852853365.
* ↑ «Esteve-Coll is to retire | Times Higher Education (THE)». Times Higher Education, 05-01-2017. [Consulta: 25 gener 2017].
* ↑ Vice-Chancellors of the University of East Anglia - Reviews, Description & more. ISBN 9781157204213.
* ↑ «University of Lincoln bids farewell to Chancellor». Lincoln.ac.uk, 15-10-2008. [Consulta: 25 gener 2017].
* ↑ «Interview with Founders and Staff « Sainsbury Institute for the Study of Japanese Arts and Cultures». Sainsbury-institute.org. Arxivat de l'original el 3 de gener 2017. [Consulta: 25 gener 2017].
* ↑ «Debrett's - The trusted source on British social skills, etiquette and style-Debrett's». Debretts.com. [Consulta: 25 gener 2017].
* ↑ Rituerto, Ricardo Martínez de «Elizabeth Esteve-Coll» (en castellà). El País [Madrid], 17-03-1988. ISSN: 1134-6582.
* ↑ «Embassy of Japan in the UK». Uk.emb-japan.go.jp, 03-11-2005. [Consulta: 25 gener 2017].
* ↑ «Appointments | Times Higher Education (THE)». Times Higher Education, 05-01-2017. [Consulta: 25 gener 2017].